Ola Metliaas

Ola H. Metliaas (født 30. januar 1943 i Orkdal, død 5. april 2005) var en norsk lærer og leder i offentlig sektor.

Metliaas var formann i Unge Venstre fra 1966 til 1968. Han tok lærereksamen ved Sagene lærerskole i 1967. I 1972 var han daglig leder i Ja til EF. 

Han var direktør i Statens Attføringsinstitutt, direktør i Arbeidsdirektoratet, direktør ved Ullevål sykehus, direktør ved Oslo kretsfengsel og generalsekretær i Flyktningerådet, før han i 1999 fikk jobb som direktør på Sentralsjukehuset i Hedmark på Elverum.

Referanser 

Unge Venstres ledelse
Norske embets- og tjenestemenn
Personer fra Orkdal kommune